open-index/open-wikipedia-markdown huggingface dataset:
Ummagumma

**Ummagumma** je kombináciou progresívneho a psychedelického rocku na dvojalbume od skupiny Pink Floyd, ktorý bol vydaný v roku 1969. Prvý disk obsahuje nahrávky ich vtedajších hlavných hitov zo živých koncertov. Druhý obsahuje individuálne kompozície každého člena skupiny.

## O albume

**Ummagumma je dvojalbum**. 

Prvý disk bol nahrávaný naživo 27. apríla, 1969 v klube *Mothers* v Birminghame a nasledujúci týždeň 2. mája v *[[Manchester]] College of Commerce*. 

Druhý disk obsahuje štyri sólové segmenty, na každej polovici vtedajšej vinylovej platne má každý člen svoju časť.

Album bol vydaný v 25. októbra, 1969 v Spojenom kráľovstve a 10. novembra, 1969 v USA. Umiestnil sa v hitparádach na piatom mieste v UK a na 74-tom mieste v USA. Bol to prvý album skupiny Pink Floyd, ktorý sa dostal v USA do prvej stovky rebríčka popularity. Zlatú platňu album v USA získal vo februári 1974 a platinovú v marci 1994.

Roku 1987 vyšla reedícia albumu na dvoch CD. Digitálne remastrovaná verzia bola vydaná roku 1994 v Spojenom Kráľovstve a v roku 1995 v USA.

## Album nahrali
* Roger Waters - basová gitara, gitara a spev v „Grantchester Meadows“, všetky páskové efekty v skladbe „Several Species…“
* David Gilmour - spev, gitara, všetky nástroje a spev v skladbe „The Narrow Way“ (gitary, vokály, klávesy, bicie a basová gitara)
* Richard Wright - klávesy, vokály, všetky nástroje v skladbe „Sysyphus“ (klávesy, bicie, gitara a hlasy)
* Nick Mason - bicie, perkusie, všetky nástroje v skladbe „The Grand Vizier's Garden Party“ (mimo flauty)*
* Lindy Mason (vtedy Masonova manželka) - Flauta (nie je uvedené na obale albumu)

## Zoznam skladieb

## Pár zaujímavostí k albumu
* Slovo “*Ummagumma*” je britský slangový výraz pre sexuálny styk. V názve albumu významovo podtrháva jeho hlavnú myšlienku: chuť experimentovať.
* Do živých nahrávok boli dodatočne nadabované efekty.
* Dizajn obalu navrhlo grafické štúdio Hipgnosis Storma Thorgersona.
* Tento album je posledným, na ktorého vonkajšom obale sú vyobrazení členovia skupiny.
* Na obale albumu je udaný nesprávny dátum nahrávania koncertnej časti na jún, 1969.
* Prvotná myšlienka pri nahrávaní koncertnej časti albumu bola o tom, že ich vydaním skončia prezentácie týchto skladieb na koncertoch. Vplyvom zvýšenej popularity po vydaní albumu došlo ale k tomu, že publikum si tieto skladby na koncertoch vyžadovalo a skupina musela od pôvodného zámeru niekoľkokrát upustiť.
* Až do vydania albumu *[[The Division Bell]]* bol tento album jediným na ktorom bola inštrumentalistkou žena. Vtedajšia Masonova manželka Lindy hrá na flaute v prvom a treťom parte jeho skladby „*Záhradná slávnosť veľkého vezíra*“ („The Grand Vizier's Garden Party“). Tretí part tejto skladby je jednou z najkratších skladieb, akú kedy skupina Pink Floyd nahrala. Porovnateľné svojou dĺžkou sú iba  skladby „Stop“ z albumu *[[The Wall]]* (0:32“) a skladba „A New Machine Part. 2“ za albumu *[[A Momentary Lapse of Reason]]* (0:38“).

## Externé odkazy

Kategória:Koncertné albumy z 1969
Kategória:Albumy Pink Floyd
Kategória:Dvojalbumy
Rudolf Diesel

**Rudolf Christian Karl Diesel** (* 18. marec 1858,  Paríž, Francúzsko† 29. september 1913, Lamanšský prieliv) bol nemecký inžinier a vynálezca.

## Životopis
Vyrastal v Paríži do roku 1870, kedy jeho rodina odišla do Anglicka; začala prusko-francúzska vojna. Istú dobu žil v Londýne, odkiaľ bol poslaný do Augsburgu, rodného mesta svojho otca, aby tu pokračoval v štúdiu na priemyselnej škole. Inžiniersky diplom získal na technike v Mníchove. 

Ako veľmi schopný študent bol predstavený Carl von Lindemu, inžinierovi, ktorý sa špecializoval na projektovanie a výrobu chladiacich zariadení. V roku 1880 začal pracovať v Lindeho parížskej firme. Jeho úlohou bolo teoretické zdokonalenie spaľovacieho motora pri využití Carnotovho cyklu. Venoval tomuto problému veľa času, robil pokusy s použitím amoniaku ako paliva. V roku 1890 sa stal inžinierom v Lindeho firme v Berlíne. V ďalšom období pracoval na vylepšení spaľovacieho motora. Výsledkom bol patent, ktorý dostal v roku 1892, v nasledujúcom roku vydal potom tlačou prácu Teória a konštrukcie ekonomického spaľovacieho motora, vysvetľujúce podstatu jeho myšlienky. Jeho publikovaná práca zaujala Otta Kellera, ktorý už skôr publikoval princíp fungovania motora a tak sa Diesel dostal do sporu s Kellerom. 

Po dlhom vyjednávaní sa nakoniec dohodol s Kellerom a ponúkol mu ako kompenzáciu 3000 nemeckých mariek ročne za poradenskú zmluvu, keď Keller ustúpi od patentového sporu. Sám Diesel uznal, že myšlienku Kellera dotiahol do úspešného konca. Po urovnaní sporu Diesel cestoval po celom svete a predával licencie na svoj motor, počas krátkej doby sa stal milionárom. Niekoľkokrát odmietol ponuku námorníctva s odôvodnením, že jeho motor nie je k dispozícii pre vojnové účely. Diesel chcel nech jeho motor slúži pre obchodné plavidlá.

Posledné roky svojho života venoval Diesel prácu nad konštrukciou motora pre potreby moreplavby, hoci ho trápilo zdravie. 

28. júla 1999 bola jeho menom pomenovaná planétka Diesel s katalógovým číslom 10093. Na jeho počesť je od roku 1953 nemeckým Inštitútom pre vynálezy udeľovaná Medaila Rudolfa Diesela.

## Iné projekty

## Pozri aj
* Dieselov motor (pôvodný)

## Externé odkazy
* Liste von Diesels Patenten 
* Mathias Bröckers: Über das Ende des Ölzeitalters. Visionen Rudolf Diesels. In: Telepolis, 8. október 2005
* Biografia

## Zdroj

Kategória:Nemeckí vynálezcovia
Kategória:Strojní inžinieri
Kategória:Osobnosti na nemeckých poštových známkach
Kategória:Osobnosti z Paríža
Časový granát

**Časový granát** je typ granátu, ktorý je  iniciovaný po oneskorení (možnosť boja v lese, možnosť odhodu granátu späť) aktivovaný pred alebo po vrhu. V Ozbrojených silách Slovenskej republiky je zavedený typ *RG F1*.

## Charakteristika RG F1
Trieštivý, obranný, časový, aktivovaný po vrhu, zapaľovač UZRGM. Vybuchuje za 3,2 – 4,2 sekundy od aktivácie. Hádže sa z krytu.

Kategória:Granáty
Slaná voda (prameň)

**Slaná voda** je názov unikátneho minerálneho prameňa na hornej Orave, v katastri obce Oravská Polhora v severnej časti okresu Námestovo.

## Poloha
Prameň vyviera na katastrálnom území obce Oravská Polhora v geomorfologickom celku Podtatranská brázda, na pravom brehu Soľného potoka pri rovnomennej osade, na úpätí vrchu Talagova grapa (801,8 m n. m.).

## Hydrogeológia
Z hľadiska regionalizácie minerálnych vôd Slovenska patrí do oblasti minerálnych vôd flyšového pásma (flyšové pásmo) a je typom tzv. flyšových kyseliek. Tie vznikli vylúhovaním morskej soli v sedimentoch reliktných morí. Z prameňa vyviera alkalická slaná jódobrómová minerálna voda s obsahom soli 50 g/1 kg vody, čo ju koncentráciou zaraďuje k tzv. ruským rosolom (najsilnejšia mineralizácia zo všetkých flyšových soľaniek i soľaniek karpatských neogénnych zníženín). Obsah jódu je približne 135 mg/kg, obsah sírovodíka 5,5 mg/l. Soľanka preto patrí k najhodnotnejším jódovým liečivým vodám známym na území Slovenska.

## Dejiny
V okolí vyviera viacero podobných prameňov, ktoré boli známe už v 16. storočí. Slané pramene slúžili v rokoch 1863 – 1918 na liečbu kožných a ženských ochorení v miestnych kúpeľoch. V súčasnosti je prameň upravený a voľne prístupný. V oblasti boli v prebehu 80. a 90. rokov 20. storočia odvŕtané viaceré hydrogeologické a prieskumné vrty, ktoré potvrdzujú prítomnosť reliktných marinogénnych vôd.

## Prístup
Do osady Slaná voda vedie spevnená cesta, ktorá odbočuje z cesty I/78 v obci Oravská Polhora. Prameň sa nachádza cca 2,5 km od obce, naľavo od prístupovej cesty, pred mostom ponad Soľný potok.

## Referencie

## Externé odkazy
* Kúpele Slaná voda

Kategória:Minerálne pramene na Slovensku
Kategória:Okres Námestovo
Mímu

thumb
**Mímu** (angl. *Vaavu*) je atol na Maldivách. Hlavné mesto atolu je Muli. Skladá sa z 33 ostrovov, z toho 9 je obývaných. Počet obyvateľov je 6 561 . Atol riadi Abdul Rasheed Ali. Tento administratívny atol sa rozkladá na atole Mulaku.

## Obývané ostrovy
* Diggaru
* Kolufusi
* Madifusi
* Maduvvarí
* Mulah
* **[[Muli]]**
* Náláfusi
* Raimmandú
* Vévah

## Referencie

## Externé odkazy
* Informácie ministerstva pre rozvoj o atole Mímu- anglicky


Kategória:Atoly Maldív
Diggaru

**Dhiggaru** () je jeden z obývaných ostrovov na atole Mímu na Maldivách. Počet obyvateľov je 1 195 (jún 2006), dĺžka ostrova 280 m, šírka 250 m. Vzdialenosť od hlavného mesta Male je 118,51 km.

## Externé odkazy
*Informácie ministerstva pre rozvoj o Diggaru - anglicky

Kategória:Ostrovy atolu Mímu
Madifusi

**Madifusi** () môže byť ostrov:
* na maldivskom atole Mímu, pozri Madifusi (Mímu)
* na maldivskom atole Tá,  pozri Madifusi (Tá)
Uhlové zrýchlenie

**Uhlové zrýchlenie** je derivácia vektora uhlovej rýchlosti *ω* podľa času, alebo druhá derivácia vektora uhlovej dráhy *φ* podľa času. V sústave SI má jednotku **rad.s<sup>-2</sup>**. (radián za sekundu2)

Uhlové zrýchlenie je zmena uhlovej rýchlosti za jednotku času.

## Výpočet
Úhlové zrýchlenie možno určiť ako prvú deriváciu uhlovej rýchlosti \omega podľa času t, tzn.
:\varepsilon = \frac{\mathrm{d}\omega}{\mathrm{d}t}

alebo tiež ako druhú deriváciu uhlovej dráhy podľa času
:\varepsilon = \frac{\mathrm{d}^2 \varphi}{\mathrm{d}t^2}

alebo tiež:

:\varepsilon = \frac{\mathrm{d}\omega}{\mathrm{d}t} = \frac{\mathrm{d}^2 \varphi}{\mathrm{d}t^2} = {\omega}\frac{\mathrm{d} \omega}{\mathrm{d}\varphi} 

## Pozri aj
* zrýchlenie
* plošné zrýchlenie

## Zdroj

Kategória:Fyzikálne veličiny
Kategória:Kinematika
Kategória:Zrýchlenie
John Carter

**John Carter** je literárnou postavou z diel Edgara Rice Burroughsa, ktorý vystupuje v sérii románov o Marse.  Prvýkrát sa objavuje v románe *[[Princezná z Marsu]]*, ktorý bol napísaný v roku 1911. Po tomto románe nasledujú ďalšie časti. 

## Charakteristika

John Carter je Američan, ktorý bojoval vo vojne Severu proti Juhu. Po skončení vojny odchádza hľadať zlato do Arizony, kde pri nehode zdanlivo umiera. Vo forme astrálnej projekcie sa prenesie na Mars. Jeho telo je však rovnaké ako na Zemi. Vďaka nižšej gravitácii Marsu je oveľa silnejší ako obyvatelia Marsu. Počas dobrodružstiev sa stáva záchrancom planéty a získa si princeznú Dejah Thoris. V pokračovaní príbehov na Marse umiera, aby sa opäť mohol vrátiť na Zem.

## John Carter v iných dielach
Komiks Alana Moorea Liga výnimočných prináša obraz Johna Cartera, ktorý bojuje spolu s Ransomom a pôvodnými obyvateľmi Marsu proti útočníkom z Wellsovej *[[Vojna Svetov|Vojny Svetov]]*.

## Externé odkazy
* anglický text románu Princezná z Marsu - Project Gutenberg
* anglický text románu Vojvodca z Marsu - Project Gutenberg

Kategória:Sci-fi postavy
Kategória:Fiktívne vojenské osobnosti
Čou

**Čou** (pchinjin: Zhou) môže byť:
* čínska dynastia (1122256 pred Kr.), pozri Čou (dynastia)
* jediná čínska cisárovná; takisto si nárokovala meno dynastie Čou (690705), pozri Wu Čou
* administratívna jednotka v Číne (prekladaná ako prefektúra, provincia a pod.), pozri čou (administratívna jednotka)
* čínske priezvisko, pozri Čou (priezvisko)
** Čou En-laj, (18981976) čínsky premiér
** Čou Fang, (asi 780810) čínsky maliar z obdobia dynastie Tchang

## Pozri aj
* Severný Čou
Samantha Stosurová

**Samantha Jane "Sam" Stosurová** (* 30. marec 1984, Brisbane, Austrália) je bývalá austrálska tenistka. Počas svojej kariéry vyhrala 1 turnaj WTA v dvojhre a 22 turnajov vo štvorhre.

## Finálové účasti na turnajoch WTA (50)

### Dvojhra - výhry (3)

### Dvojhra - prehry (11)

### Štvorhra - výhry (23)

### Štvorhra - prehry (13)

## Iné projekty

## Referencie

## Externé odkazy

Kategória:Austrálski tenisti
Kategória:Víťazi French Open
Kategória:Víťazi US Open
Kategória:Osobnosti z Brisbane
Kategória:Austrálski olympionici
Kategória:Tenisti na Letných olympijských hrách 2016
Viedenské memorandum

**Viedenské memorandum (slovenské)** bolo memorandum zaoberajúce sa štátoprávnym riešením postavenia Slovákov v Uhorsku a habsburskej monarchii, ktoré bolo predložené panovníkovi 12.12.1861.

Vychádzalo z Memoranda národa slovenského, pričom Viedenské memorandum bližšie špecifikovalo predstavy o vnútornom usporiadaní tzv. "Hornouhorského slovenského okolia". Znamenalo to, že síce obe memorandá vychádzali z jednej platformy (z uznania Slovákov za osobitný národ), Viedenské memorandum, však špecifikovalo vlastné orgány správy, vlastné súdne orgány a úradnú reč - slovenčinu. Aj Viedenské memorandum zdôrazňovalo, že tu nie je snaha o štátnoprávne odčlenenie sa od Uhorska.

## Územný rozsah Slovenského Okolia

Delegácia, ktorá navštívila panovníka, apelovala na 7. 9.(??) časť, 2. časti Tripartita, kde bolo zakotvené, že panovník môže udeliť privilégiá. Pokiaľ ide o Viedenské memorandum, išlo o najprepracovanejší pohľad na usporiadanie Hornouhorského Slovenského Okolia. Viedenské memorandum hovorilo o tom, z koľkých žúp sa malo  Hornouhorské Slovenské Okolie tvoriť, boli to župy:
* Trenčianska
* Oravská
* Turčianska
* Liptovská
* Zvolenská
* Bratislavská
* Nitrianska
* Tekovská
* Hontianska
* Novohradská
* Gemerská
* Spišská
* Šarišská
* Abovská

Nie je známe, prečo bola Zemplínska župa vynechaná, keďže je jednoznačne dokázané, že tu žili Slováci. Namiesto žúp sa Hornouhorské Slovenské Okolie malo členiť na 16 okresov. 

## Správa Slovenského Okolia
Predstaviteľom samosprávnej moci sa mal stať Provinčný snem. Tento mal mať 90 členov. Až 60 malo byť volených, čo bol výrazný demokratický prvok. Na 30 000 obyvateľov mal pripadať 1 poslanec. Sídlom snemu mala byť Banská Bystrica. Mal sa schádzať raz ročne. Snem mal rozhodovať o všetkých otázkach národnej, regionálnej, hospodárskej, kultúrnej a sociálnej politiky (verejné práce, poľnohospodárstvo, školstvo, kultúrne inštitúcie). Mal mať právo predkladať návrhy zákonov do Uhorského snemu. Snem mal schvaľovať aj vlastný rozpočet, určovať kvótu daní a spravovať erárny majetok na Slovensku. Výkonným orgánom snemu mal byť štátny výbor, volený snemom, mal viesť agendu snemu, udržiavať kontakt s vládou, miestodržiteľom a obecnými zastupiteľstvami. Politickú správu Hornouhorského Slovenského Okolia mal vymenovať cisár a predsedu snemu mal voliť snem zo 4 kandidátov, ktorých navrhoval cisár. Okresy mali mať takú právomoc ako predtým župy. Na čele okresu mal stáť okresný náčelník. Ďalej sa predpokladalo zavedenie osobitnej sústavy súdov. 1. stupeň mali tvoriť obecné súdy, 2. stupeň mali tvoriť okresné súdy a najvyšším súdom mal byť Hlavný súd so sídlom v Banskej Bystrici. Zdôrazňovalo sa, že súdy sa budú riadiť uhorským právom. 

Panovník však celý tento dokument, Viedenské memorandum, neprijal. Pretože už začiatkom 60. rokov a ďalší vývoj, hlavne Rakúsko-pruská vojna, poukázal na ekonomický úpadok cisárstva, bolo jasné, že ak má monarchia prežiť, budú sa musieť Habsburgovci dohodnúť s Maďarmi. 

## Referencie
* prednáška z Dejín štátu a práva na Slovensku z 8. marca 2007 od Prof. JUDr. Dr. h. c. Petra Mosného, CSc.

Kategória:Dejiny Slovenska
Elwin Ransom

**Elwin Ransom** je hlavná postava Kozmickej trilógie od C. S. Lewisa. Je profesorom filológie a po skúsenostiach v prvom dieli sa stáva kresťanom. 
Postava je inšpirovaná J. R. R. Tolkienom.

Kategória:Fiktívne postavy
Syntaktická analýza

**Syntaktická analýza** alebo **parsovanie** alebo **parsing** je v počítačovej vede a lingvistike proces analýzy sekvencie tokenov na určenie ich gramatickej štruktúry s ohľadom na danú formálnu gramatiku. *Parser* je komponent prekladača, ktorý vykonáva túto úlohu.

Kategória:Informatika
Kategória:Gramatika
Kategória:Formálne jazyky
Token (text)

**Token** alebo **známka** v počítačovej vede je kategorizovaný blok textu, obyčajne pozostáva z nedeliteľných znakov, známych ako lexéma. Lexikálny analyzátor najprv číta lexémy a kategorizuje ich podľa funkcie, čím im priraďuje význam. Toto priradenie významu sa nazýva tokenizácia. Tokeny môžu vyzerať rôzne, napríklad to môžu byť slovenské, anglické alebo iné slová alebo rôzne symboly, musia to byť hlavne užitočné súčasti štruktúrovaného textu.

Rôzne druhy tokenov:

Kategória:Informatika
Prekladač

**Prekladač** môže byť:
* osoba, robotník, ktorý niečo prekladá, premiestňuje (napr. prekladač tovaru)
* zariadenie na prekladanie, premiestňovanie niečoho (napr. prekladač debien)
* v informatike: počítačový program na prevod zdrojového programu do ekvivalentného cieľového programu, pozri prekladač (programovanie)
* historicky:
** osoba, ktorá prekladá do iného jazyka, prekladateľ, pozri pod preklad (jazykoveda)
** osoba, ktorá niečo vysvetľuje, vykladač, pozri pod vysvetlenie

## Pozri aj
* preklad
* výklad

## Referencie
Madifusi (Mímu)

**Madifusi** () je jeden z obývaných ostrovov na atole Mímu na Maldivách. Počet obyvateľov je 204, dĺžka ostrova 600 m, šírka 260 m. Vzdialenosť od hlavného mesta Male je 122,71 km.

## Externé odkazy

Kategória:Ostrovy atolu Mímu
Muli

**Muli** () je jeden z obývaných ostrovov na atole Mímu na Maldivách. Je hlavným mestom atolu. Počet obyvateľov je 787 (jún 2006), dĺžka ostrova 1 525 m, šírka 600 m. Vzdialenosť od hlavného mesta Male je 139,86 km.

## Externé odkazy
*Informácie ministerstva pre rozvoj o Muli  - anglicky

Kategória:Ostrovy atolu Mímu
Holografia

**Holografia** (gr. *Όλος*-*holos* celý + *γραφή*-*graphe* zápis) je tvorba (pravých) hologramov, teda trojrozmerných obrazov založených na zachytení predmetu pomocou oporného koherentného žiarenia a vĺn odrazených od predmetu. Je to vyspelá forma fotografie.

## Prehľad
Holografia bola vynájdená maďarským fyzikom Dennisom Gaborom(1900-1979) v roku 1947, za čo v roku 1971 získal Nobelovú cenu. Objav bol neočakávaným výsledkom výskumu zdokonalenia elektrónového mikroskopu. Tento objav nemal uplatnenie až do roku 1960, kedy sa vyvíjal laser.
Prvý hologram so zaznamenaným 3D objektom, bol vytvorený Yurim Denisyukom v Sovietskom zväze v roku 1962, neskôr Emmettom Leithom a Jurisom Upatnieksom z Michiganskej univerzity, USA v roku 1962.

## Fyzikálny princíp holografie
Vlny šíriace sa prostredím sú nositeľmi optických informácií o zobrazovanom bode. Pri dopade vĺn na záznamový materiál sa vlny prichádzajúce z rôznych bodov skladajú a tým sa produkujú kontrasty, vďaka ktorým obraz vidíme. Gabor si uvedomil, že klasický obraz možno vylepšiť zachytením nielen amplitúdy, ale aj fázy a pri farebnom zobrazení aj frekvencii zobrazujúcich vĺn. Preto nechal na záznamové médium dopadať svetlo odrazené od zobrazovaného predmetu, a priame svetlo zo zdroja. Tieto zväzky dopadajú na film, kde interferujú. Pri interferencii sa uplatňujú amplitúdy aj fázy obidvoch lúčov. Táto interferencia prebieha v celej ploche, prípadne objeme záznamového prostredia. Na výslednej snímke obraz predmetu nenájdeme, je ukrytý v takzvanom koherentnom pozadí, ktoré zapríčinil referenčný zväzok. Na jej odkrytie je potrebné osvietiť hologram zdrojom s tou istou vlnovou dĺžkou vyžarovaného svetla.
Keďže na každý bod hologramu dopadne svetlo z každého bodu zobrazovaného predmetu, stačí relatívne malý úlomok filmu na jeho rekonštrukciu. 

Existuje viacej metód holografického zobrazenia:
* v odrazenom svetle
* v priamom svetle

Kategória:Optika
Rádio Slovakia International

**Rádio Slovakia International** je verejnoprávny okruh Slovenského rozhlasu o Slovensku do zahraničia a pre zahraničných Slovákov do celého sveta. Vysiela v 6 jazykových verziách: po anglicky, nemecky, francúzsky, rusky, španielsky a slovensky.

Každá jazyková redakcia pripravuje denne polhodinový blok vo svojom jazyku, ktoré sa striedavo vysielajú nasledovne:
* slovensky do:
** celého sveta
* anglicky do:
** Severnej Ameriky
** Južnej Ameriky
** Západnej Európy
** Austrálie
* nemecky do:
** Západnej Európy
* francúzsky do:
** Západnej Európy
** Južnej Ameriky
** Severnej Ameriky
* španielsky do:
** Západnej Európy
** Južnej Ameriky
* rusky do:
** Východnej Európy
** Ázie

Rádio Slovakia International vysiela v rôznych časoch (UTC) prostredníctvom krátkych vĺn (KV), DAB, a cez satelit a internet. Stanica má po zmenách v januári 2007 bývalú zvučku Rádia Slovensko - na motív hymnickej piesne „Kto za pravdu horí“.

Prvýkrát odznela relácia Zahraničného vysielania vtedajšieho Slovenského rozhlasu 4. januára 1993. Bola v slovenskom jazyku. Iba v slovenčine sa vysielalo až do 23. marca 1993, kedy sa začali relácie zahraničného vysielania vysielať aj po anglicky, rusky, nemecky a francúzsky. V roku 2003 sa pridala aj španielčina. V roku 2006 sa pre nedostatok financií prestalo vysielať na krátkych vlnách, vysielanie bolo len na internete a satelite. 29. októbra 2006 sa opäť začalo vysielať aj v pásme krátkych vĺn, ale 1. januára 2011 bolo vysielanie na krátkych vlnách opäť zrušené. Rádio je zaradené aj v 3. (verejnoprávnom) multiplexe DVB-T a od roku 2016 vysiela aj v multiplexe digitálneho rozhlasu.

## Vysielače

## Referencie

## Externé odkazy
* http://www.rozhlas.sk/radio-international-sk

Kategória:Slovenský rozhlas
Kategória:Vzniklo v 1993
Pentax (spoločnosť)

right|thumb|Fotoaparát Pentax Asahiflex

**Pentax Corporation** (transkripciou: *Pentakkusu*) je dlhoročný japonský výrobca fototechniky.

Náplňou výroby sú fotografické prístroje, dnes už takmer výhradne digitálne, objektívy a príslušenstvo k prístrojom. Pokrýva všetky typy prístrojov, či už sú to digitálne kompaktné fotoaparáty (typickým zástupcom je rada Optio), digitálne zrkadlovky (*ist, najnovšia rada K10/K100/K110) či stredoformátové prístroje 645, 67, 6x7.


Kategória:Fotografické podniky
Kategória:Podniky v Japonsku
Zoznam miest v Albánsku

**Zoznam miest v Albánsku** obsahuje prehľad albánskych miest podľa počtu obyvateľov. Uvedené sú mestá nad 1000 obyvateľov. 
400px|náhľad|Mapa krajiny
# Tirana: 352 900 
# Drač: 113 800 (Durrës)
# Elbasan: 96 800 
# Shkodër: 85 800 
# Vlorë: 84 800 
# Korçë: 58 800 
# Fier: 55 100 
# Berat: 45 500 
# Lushnjë: 38 200 
# Shijak: 32 388
# Kavajë: 28 200 
# Pogradec: 23 700 
# Laç: 23 400 
# Gjirokastër: 22 800 
# Patos: 21 000 
# Krujë: 19 400 
# Kuçovë: 18 000 
# Kukës: 16 600 
# Lezhë: 16 600 
# Sarandë: 14 500 
# Peshkopi: 14 100 
# Burrel: 13 900 
# Cërrik: 13 200 
# Çorovodë: 13 200 
# Librazhd: 11 500 
# Tepelenë: 11 300 
# Gramsh: 10 400 
# Poliçan: 10 200 
# Bulqizë: 10 000 
# Përmet: 9 800 
# Fushë-Krujë: 9 600 
# Kamzë: 9 300 
# Rrëshen: 9 200 
# Ballsh: 9 100 
# Mamurras: 7 600 
# Bajram Curri: 7 500 
# Ersekë: 7 500 
# Peqin: 7 200 
# Divjakë: 7 069 
# Selenicë: 6 900 
# Bilisht: 6 700 
# Roskovec: 6 400 
# Pukë: 6 000 
# Memaliaj: 5 300 
# Rrogozhinë: 5 200 
# Urë Vajgurore: 4 700 
# Himarë: 4 500 
# Delvinë: 4 200 
# Vorë: 4 200 
# Koplik: 4 100 
# Maliq: 3 800 
# Përrenjas: 3 800 
# Krumë: 3 200 
# Libohovë: 2 600 
# Orikum: 2 600 
# Fushë-Arrëza: 2 500 
# Shëngjin: 2 500 
# Rubik: 2 400 
# Milot: 2 000 
# Leskovik: 1 800 
# Konispol: 1 500 
# Këlcyrë: 1 400 
# Krastë: 1 200 
# Kërrabë: 1 100

!
Albánsko
Kategória:Albánske zoznamy
Marija Jurievna Kirilenková

**Marija Jurievna Kirilenková** (; * 25. január 1987, Moskva) je ruská profesionálna tenistka s ukrajinskými koreňmi. Počas svojej kariéry vyhrala 5 turnajov WTA v dvojhre a 11 turnajov vo štvorhre. Svoj prvý turnaj na okruhu WTA vyhrala v roku 2005, keď vo finále China Open porazila Grönefeldovú 6–3, 6–4. Najvyššie postavenie na rebríčku WTA dosiahla 27. augustaa 2012, keď sa ocitla na 12. mieste. V roku 2002 vyhrala juniorský turnaj Canada Open ako aj juniorku US Open. V decembri 2004 hrala na benefičnom turnaji v Tampe na Floride na pomoc obetiam hurikánov.

## Finálové účasti na turnajoch WTA (34)

### Dvojhra - výhry (5)

### Dvojhra - prehry (6)

### Štvorhra - výhry (11)

### Štvorhra - prehry (12)

## Koncoročná pozícia v rebríčku WTA (dvojhra)

## Iné projekty

## Externé odkazy

Kategória:Narodenia v 1987
Kategória:Ruskí tenisti
Kategória:Osobnosti z Moskvy
Rádio Patria

**Rádio Patria** () je slovenská verejnoprávna stanica Slovenského rozhlasu, ktorá začala vysielať v roku 2000 (vysielanie pre národnostné menšiny však siaha už do roku 1928). Rádio vysiela pre národnostné menšiny a etnické skupiny na Slovensku v ich materinských jazykoch. Hlavným vysielacím jazykom je maďarčina (popoludní), ukrajinčina a rusínčina (dopoludnia), vysiela sa taktiež po rómsky a každé 3 týždne striedavo je hodinová relácia v češtine, nemčine a poľštine. Programová štruktúra zahŕňa správy, publicistické či umelecké žánre.

Rádio Patria vysiela od 06:00 do 18:00. Vo zvyšnom čase na jeho frekvenciách vysiela Rádio _FM, Rádio Devín alebo Rádio Slovakia International (záleží podľa frekvencie).

Rádio je zaradené aj v 1. multiplexe DVB-T a od roku 2016 vysiela aj v multiplexe digitálneho rozhlasu.

## Vysielače

## Počúvanosť
Rádio Patria je s počúvanosťou 0,7% dvanástou najpočúvanejšou rozhlasovou stanicou podľa prieskumu Market & Media & Lifestyle spoločnosti Median SK (2+3 Q 2015).

## Referencie


## Externé odkazy
* http://www.rozhlas.sk/radio-patria

Kategória:Slovenský rozhlas
Kategória:Vzniklo v 2000
RSI

**RSI** môže byť:
*Radio Slovakia International
*Radio Slovenia International
*Radio Singapore International, singapurská spravodajská agentúra
*RADARSAT International, dcéra MacDonald Dettwiler and Associates
*Relative strength index
*Research Science Institute
*Repetitive Strain Injury
*RSI Radiotelevisione svizzera, švajčiarska televízna a rozhlasová spoločnosť
Edmund I.

**Edmund I.** (* 921 – † 26. máj 946, Pucklechurch, Gloucestershire) bol anglosaský kráľ, ktorý panoval v Anglicku v rokoch 939 – 946.

## Životopis
Bol synom kráľa Eduarda I. Staršieho a jeho tretej manželky Edgivy (Eadgifu) z Kentu. Bol tiež nevlastným bratom kráľa Athelstana, ktorého vystriedal na tróne.

Už ako šestnásťročný sa po boku svojho nevlastného brata Athelstana aktívne zúčastnil bitky pri Brunanburhe (937), v ktorej spoločne porazili spojené vojská Vikingov a Škótov. 27. októbra 939 zomrel kráľ Aethelstan a Edmund sa stal jeho nástupcom. Hneď na začiatku vlády bol vystavený útoku Olafa Guthfrithsona, ktorý vpadol z Írska do Northumbrie, ktorú aj s mestom York obsadil, a následne vpadol do stredného Anglicka. Tu sa podarilo Edmundovi obkľúčiť Olafa v Leicesteri. Za pomoci canterburského arcibiskupa Oda a arcibiskupa Wulfstana z Yorku bola dosiahnutá mierová dohoda, podľa ktorej bola krajina rozdelená na dve časti. Hranicu tvorila Watling Street, územia na juh od nej patrili Edmundovi, na sever od nej zase Olafovi. 

Po Olafovej smrti († 941) napadol v nasledujúcom roku Edmund jeho nástupcu Olafa Sigtryggsona a dobyl späť územia v strednom Anglicku. Roku 944 bol už Edmund dostatočne silný na to, aby dobyl Northumbriu a vyhnal Olafa Sigtryggsona, ktorý odišiel do Írska. Roku 945 Edmund dobyl kráľovstvo Strathclyde, ktoré potom odovzdal škótskemu kráľovi Malcolmovi I., čím uznal Northumbriu za severnú hranica anglosaského Anglicka. S Malcolmom I. uzavrel taktiež zmluvu, zabezpečujúcu vzájomnú vojenskú pomoc, čím sa snažil predísť spojenectvu Škótov a Vikingov ako tomu bolo v roku 937.

Edmund I. bol zavraždený 26. mája 946 v Pucklechurchi v Gloucestershire vyhnancom menom Liofa (Leofa). Kráľ počas hostiny spoznal v dave Liofu, ktorého pred pár rokmi vypovedal z krajiny, čo ho nahnevalo a vznikol boj. Počas neho bol Edmund pobodaný do brucha a krátko nato zomrel. Bol pochovaný v opátstve Glastonbury. Jeho nástupcom sa stal jeho brat Edred.

## Rodina
Bol dvakrát ženatý. Jeho prvou manželkou bola Aelfgifu (* ? - † 944), s ktorou mal dvoch synov: 
* Edwy (* okolo 940 – † 15. október 959), kráľ Anglicka 
* Edgar Edgar Mierumilovný (* okolo 943 – † 975) kráľ Anglicka

S druhou manželkou Ethelfled nemal žiadne deti.

## Iné projekty

Kategória:Anglosaskí králi
Kategória:Vládcovia Anglicka
Kategória:Narodenia v 921
Kategória:Úmrtia 26. mája
Kategória:Úmrtia v 946
Kategória:Zavraždení vládcovia
Ferimagnetizmus

**Ferimagnetizmus** Vo fyzike ferimagnetický materiál je ten, v ktorom magnetický moment atómu v rôznych podmriežkach je opačný ako v antiferomagnetizme; ale proti pôsobiace momenty sú rozdielne a spontánna magnetizácia ostáva. Toto sa stáva keď podmriežka pozostáva z rozdielnych materiálov alebo iónov (taký ako Fe2+ a Fe3+). Ferimagnetické materiály sú ako paramagnety v tom, že neprekážajú žiadnemu magnetickému usporiadaniu nad Neelovou teplotou a pod ňou sú ako feromagnety v tom, že si môžu udržať spontánnu magnetizáciu. Ale existuje aj teplota pod Neelovou teplotou, pri ktorej dve podmriežky majú rovnaké momenty a výsledkom je čistý nulový magnetický moment, čo sa nazýva kompenzačný bod.

Niektoré ferimagnetické materiály sú ferity zlúčené s oxidmi železa a inými zložkami ako hliník, zinok, mangán, nikel a kobalt.
Ferimagnetické materiály majú vysokú rezistivitu a anizotropické vlastnosti. Anizotropia je vlastne indukovaná vonkajším poľom.

## Odporúčané články
* Feromagnetizmus
* Antiferomagnetizmus
* Diamagnetizmus
* Superdiamagnetizmus
* Paramagnetizmus
* Superparamagnetizmus
* Metamagnetizmus

Kategória:Magnetizmus
Feromagnetizmus

**Feromagnetizmus** je  forma magnetizmu, s ktorou sa v každodennom živote najviac stretávame. Feromagnetizmus je definovaný ako jav, pri ktorom sa materiály ako železo vo vonkajšom magnetickom poli zmagnetizujú a zostanú zmagnetizované istý čas po skončení pôsobenia poľa. Všetky permanentné magnety sú feromagnetické alebo ferimagnetické, ako sú kovy, ktoré sú nimi priťahované. 

Vlastnosti feromagnetizmu vyplývajú z dvoch veličín kvantovej mechaniky: spin a Pauliho vylučovací princíp. Spin elektrónu, kombinovaný s jeho orbitálnou uhlovou rýchlosťou, má za následok magnetický moment a tvorí magnetické pole. Avšak v mnohých materiáloch (obzvlášť tie, ktoré majú plný elektrónový obal) je celkový moment všetkých elektrónov nula. Feromagnetické materiály majú také elektróny, a ak sú usporiadané tvoria merateľné makroskopické pole.

## Pozri aj
* Antiferomagnetizmus
* Diamagnetizmus
* Superdiamagnetizmus
* Ferimagnetizmus
* Paramagnetizmus
* Superparamagnetizmus
* Metamagnetizmus

Kategória:Magnetizmus
Kategória:Železo
Antiferomagnetizmus

Ak sa v materiáloch objavuje **antiferomagnetizmus**, spin elektrónov sa usporiada v pravidelnom vzore so susedným spinom v protismere. Zvyčajne antiferomagnetická látka prejavuje antiferomagnetizmus pri nízkych teplotách, a nad istou teplotou sa stane neusporiadanou; táto teplota sa nazýva Neelova teplota. Nad touto teplotou sa materiál správa ako paramagnetický.

## Odporúčané články
* Feromagnetizmus
* Diamagnetizmus
* Superdiamagnetizmus
* Ferimagnetizmus
* Paramagnetizmus
* Superparamagnetizmus
* Metamagnetizmus

Kategória:Magnetizmus
Diamagnetizmus

**Diamagnetizmus** je forma magnetizmu, ktorá je len prejavom hmoty za prítomnosti nejakého vonkajšieho magnetického poľa. Je to výsledok zmeny orbitálneho pohybu elektrónov. Aplikovanie magnetického poľa vytvára magnetickú silu na pohybujúci sa elektrón vo forme \vec{F} = \Q (\vec{v} \times \vec{B}). Táto sila, meniaca dostredivú silu elektrónu spôsobuje, že ho buď zrýchli alebo spomalí v jeho orbitálnom pohybe. Táto zmena rýchlosti elektrónu upravuje magnetický moment orbitálu v smere opačnom vonkajšiemu poľu. Medzi diamagnetické prvky patrí napríklad **dusík**.

Vložením diamagnetickej látky do vonkajšieho magnetického poľa dôjde v látke k zoslabeniu (vypudeniu) magnetického poľa a jeho obtekanie okolo diamagnetickej látky. Ako výsledok sily proti ohybu (siločiar) magnetického poľa je látka magnetickým poľom odpudzovaná.

## Pozri aj
* Feromagnetizmus
* Antiferomagnetizmus
* Superdiamagnetizmus
* Ferimagnetizmus
* Paramagnetizmus
* Superparamagnetizmus
* Metamagnetizmus

Kategória:Magnetizmus
Kategória:Fyzika
Superparamagnetizmus

**Superparamagnetizmus** je jav od ktorého magnetické materiály môžu prejavovať správanie podobné paramagnetizmu dokonca aj pri teplotách nižších ako Curieho alebo Neelova teplota. 

Použitie superparamagnetizmu:
*Ferrofluid: laditeľná viskozita
*Snímače: vysoká citlivosť
*Použitie v medicíne

## Odporúčané články
* Feromagnetizmus
* Antiferomagnetizmus
* Superdiamagnetizmus
* Ferimagnetizmus
* Diamagnetizmus
* Paramagnetizmus
* Metamagnetizmus

Kategória:Magnetizmus
Superdiamagnetizmus

**Superdiamagnetizmus** (alebo dokonalý diamagnetizmus) je jav ktorý sa vyskytuje v istých materiáloch v nízkych teplotách, charakterizované úplnou absenciou magnetickej susceptability a vylúčením vnútorného magnetického poľa. Je to charakteristický znak supravodivosti. Superdiamagnetizmus bol objavený a definovaný v roku 1933 Walterom Meissnerom a Robertom Ochsenfeldom (Meissnerov jav). Superdiamagnetizmus uznaný ako supravodivosť materiálu bol stupeň fázy prechodu. Supravodivá magnetická levitácia existuje vďaka supradiamagnetizmu ktorý odpudzuje trvalý magnet a prúd ktorý vedie pohybujúci sa magnet.

## Odporúčané  články
* Feromagnetizmus
* Antiferomagnetizmus
* Diamagnetizmus
* Ferimagnetizmus
* Paramagnetizmus
* Superparamagnetizmus
* Metamagnetizmus

Kategória:Magnetizmus
Metamagnetizmus

Metamagnetizmus je fyzické skupenstvo charakterizované veľkým nárastom magnetizácie na úzkom rozsahu aplikovaného magnetického poľa. Táto vlastnosť v skutočnosti opisuje niekoľko zvláštnych stavov magnetizácie. Neskôr sa predpokladalo, že podobný jav sa môže objaviť v paramagnetoch na hranici feromagnetizmu, ako výsledok prudkej výmeny Fermovho povrchu. Závislý od materiálu a experimentálnych podmienok, metamagnetizmus môže byť združený s prvého radu fázy prechodu, súvislou fázou prechodu v mŕtvom bode (obyčajnom alebo kvantovom), alebo prekrížením mŕtveho bodu nezahrňuje celú fázu prechodu.

## Odporúčané články
* Feromagnetizmus
* Antiferomagnetizmus
* Superdiamagnetizmus
* Ferimagnetizmus
* Diamagnetizmus
* Paramagnetizmus
* Superparamagnetizmus

Kategória:Magnetizmus
SC Slovenská strela

[thumb|300px|[Elektrická jednotka 680|České Pendolino v skúšobnej prevádzke prichádza do stanice Roudnice nad Labem]]

**SuperCity Slovenská strela** je marketingové označenie pre vlaky EuroCity spoločnosti České dráhy, ktoré boli od decembra 2006 do decembra 2009 a opätovne od decembra 2010 do decembra 2011 a od decembra 2014 prevádzkované v spolupráci so Železničnou spoločnosťou Slovensko. Vlaky sú obsluhované elektrickou jednotkou 680 Českých dráh (z radu Pendolino), od decembra 2009 do decembra 2010 a od decembra 2011 ich nahradili klasické súpravy rušňa s vozňami a pod označením EC Slovenská strela. 

## Radenie vlaku

Vlak je prevádzkovaný naklápaciou jednotkou rady 680 Českých dráh. Je zložený z:
* jedného kombinovaného vozňa riadiaca časť/prvá trieda (vozeň 1)
* jedného vozňa prvej triedy (vozeň 2)
* jedného kombinovaného vozňa bar/druhá trieda (vozeň 3)
* troch vozňov druhej triedy (vozne 4-6)
* jedného kombinovaného vozňa riadiaca časť/druhá trieda (vozeň 7)

**Poznámka:** *Vlak je radený v tomto poradí.*

## Referencie


Kategória:Kategórie osobných vlakov
Paramagnetizmus

**Paramagnetizmus** je forma magnetizmu ktorá sa objavuje len v prítomnosti vonkajšieho magnetického poľa. Paramagnetické materiály sú priťahované magnetickým poľom a preto majú pomernú magnetickú priepustnosť väčšiu ako 0. Avšak na rozdiel od feromagnetov ktoré sú tiež priťahované magnetickým poľom, paramagnetické látky nedokážu udržať magnetizmus bez prítomnosti vonkajšieho poľa.

Atóm alebo molekula paramagnetickej látky má trvalý magnetický moment, dokonca aj za neprítomnosti vonkajšieho poľa. Toto je obvykle spôsobené prítomnosťou nespárovaných elektrónov v atómovom alebo molekulovom elektrónovom orbitáli. V paramagnetoch na seba dvojpóly nepôsobia a sú náhodne orientované za neprítomnosti vonkajšieho poľa spôsobeného tepelnou agitáciou, a preto je magnetický moment nulový. Keď pôsobí magnetické pole, dvojpóly sa natočia v smere vonkajšieho poľa a vzniká magnetický moment v smere pôsobenia vonkajšieho poľa.

**Paramagnetické materiály**
Základ môže byť paramagnetický ak má nespárené elektróny.
Nasledovné sú niektoré príklady paramagnetických základov:
*Hliník - Al - prednostná paramagnetická látka
*Bárium – Ba
*Vápnik – Ca
*Kyslík – O
*Platina – Pt
*Sodík – Na
*Urán – U
*Horčík – Mg
*Technécium – Tc
*Dysprózium – Dy

Zloženie - napríklad:
*Modrá skalica 
*Chlorid železitý 
*Oxid železitý 
*Chlorid manganistý

Ďalšie typy paramagnetizmu sú speromagnetizmus, asperomagnetizmus, helimagnetizmus.

## Odporúčané články
* Feromagnetizmus
* Antiferomagnetizmus
* Superdiamagnetizmus
* Ferimagnetizmus
* Diamagnetizmus
* Superparamagnetizmus
* Metamagnetizmus

Kategória:Magnetizmus
Alexej Alexejevič Abrikosov

**Alexej Alexejevič Abrikosov** (; * 25. jún 1928, Moskva, RSFSR, Sovietsky zväz – † 29. marec 2017, Palo Alto, Kalifornia, USA) bol ruský fyzik.

V roku 2003 dostal Nobelovu cenu za svoj prínos v oblasti fyziky kondenzovaného stavu a supravodivosti.

## Referencie

## Iné projekty

## Externé odkazy
* Lukáš Kupka: Nobelovy ceny za fyziku v roce 2003
* A Short Biography 
* Krátka biografia 

Kategória:Sovietski fyzici
Kategória:Ruskí fyzici
Kategória:Teoretickí fyzici
Kategória:Nositelia Nobelovej ceny za fyziku
Kategória:Členovia American Academy of Arts and Sciences
Kategória:Členovia Ruskej akadémie vied
Kategória:Členovia United States National Academy of Sciences
Kategória:Zahraniční členovia Kráľovskej spoločnosti
Kategória:Absolventi Moskovskej štátnej univerzity M. V. Lomonosova
Kategória:Fyzici židovského pôvodu
Kategória:Ruské osobnosti židovského pôvodu
Kategória:Ruskí nositelia Nobelovej ceny

Kategória:Osobnosti z Moskvy
Optický kanál (anatómia)

thumb|right|Pohľad spredu do očnice (orbity). (Gray´s Anatomy, 1918.)

**Optický kanál** (iné názvy: **kanál zrakového nervu**, **zrakový kanál**; lat. *canalis opticus*) je široký krátky kanál s okrúhlym prierezom, ktorý tvorí hlavnú vstupnú bránu do očnice. Je pokračovaním plytkého žliabku (*sulcus prechiasmaticus*), v ktorom je uložené kríženie optických nervov - chiazma. Otvor prechádza cez odstup malých krídiel klinovej kosti.

Optickým knálom prechádzajú nasledovné anatomické štruktúry:
*zrakový nerv (*nervus opticus*)
*očnicová tepna (*arteria ophtalmica*)

## Pozri aj
* klinová kosť
* očnica

## Iné projekty

Kategória:Klinová kosť
Kategória:Očnica
Rabat (zľava)

**Rabat** je zrážka z ceny nejakého produktu, ktorú poskytuje predávajúci v prospech kupujúceho. Ide o tzv. odmenu za jeho nákupy. Poznáme:
* **rabat sezónny** – napr. koncom leta dostanete rabat – zľavu na letné oblečenie, koncom zimy zas na zimnú obuv alebo oblečenie, keď končí veľkonočné obdobie, máte zľavu na veľkonočné výrobky…
* **rabat funkčný**, t. z. že predajca predáva výrobok za cenu, ktorú si dá výrobca, samozrejme, že výrobca ponúkne výrobok predajcovi lacnejšie,
* **rabat vernostný** – ak sa staneme stálymi zákazníkmi jedného výrobcu, dá nám vernostný rabat napr. 5 %.
* **množstvový rabat** – napr. ak od výrobcu kúpim malé množstvo tovaru, napr. pod  látky, dostanem zľavu – rabat 10 % na všetok tovar.

Kategória:Obchod
Doc Savage

**Doc Savage** je literárny hrdina, ktorého v roku 1933 vytvoril Lester Dent. Jeho príbehy vychádzali v rokoch 1933 - 1949 v pulpových časopisoch a neskôr boli spracované ako komiksy, rozhlasové seriály a film. 

## Osobná charakteristika
Doc Savage sa vlastným menom volá Clark Savage a bol od mladosti vychovaný k tomu, aby bojoval proti zlu. Jeho otec sústredil tím odborníkov, s ktorých pomocou bojuje proti zločincom. Jeho okolie ho prezýva „Muž z bronzu“ pre jeho takmer nadľudskú silu a výdrž. Ovláda niekoľko druhov bojových umení a je neprekonateľný v zaobchádzaní so zbraňami. Okrem fyzických daností je výnimočne inteligentný, má fotografickú pamäť a formálne vzdelanie v medicíne, pričom sa neformálne venuje fyzike, matematike, lingvistike,  geológii, archeológii a umení. Je finančne zabezpečený a vlastní obrovský technologický potenciál. Prostriedky pre svoje dobrodružstvá čerpá zo zlatých baní v strednej Amerike, ktoré objavil pri jednom zo svojich dobrodružstiev. 
Pracuje v New Yorku, ale pohybuje sa tu obvykle iba v úvode svojich dobrodružstiev. Jeho rezidencia je priamo spojená s tajným úkrytom v dokoch v ktorých sa ukrývajú dopravné prostriedky, ktoré používa pri svojej činnosti. 

## Súvisiace postavy
Napriek vzdelaniu ho podporuje vedecký tím, ktorého členovia sú:
*Andrew Blodgett - chemik
*Theodore Marley - právnik
*John Renwick - architekt a inžinier
*Thomas J. Roberts - inžinier elektrotechniky
*William Harper Littlejohn - archeológ a geológ. 

K neskorším postavám patrí aj neter Patricia Savage, ktorá sa napriek zákazom svojho strýka zúčastňuje jeho dobrodružstiev. 

## Témy príbehov
V úvodných príbehoch bojuje Doc s zločincami, ktorí sa pokúšajú o svetovládu. Neskôr sa sústreďuje na zločincov a zločinecké syndikáty, prípadne špionážnu činnosť. 

## Film
Film Doc Savage bol natočený v roku 1975, ale mal malý komerčný úspech. 

## Externé odkazy
*Stránka venovaná pulpovým časopisom Doc Savage
*Informácie o Doc Savage spolu so zoznamom všetkých príbehov
*Film Doc Savage na IMDB

Kategória:Fiktívne postavy
Kapusta repková pravá

**Kapusta repková pravá** (iné názvy: **kapusta repka olejka**, **repka olejka**, **repka olejnatá**, **repka olejná**, **olejka**, **repka**; lat. *Brassica napus* subsp. *napus* [alebo subsp. *arvensis*, alebo subsp. *oleifera*], *Brassica napus* var. *napus* [alebo var. *arvensis*, alebo var. *oleifera*], *Brassica napus* convar. *napus*, *Brassica napus* Skupina Oil Rape, *Brassica campestris* subsp. *napus*; staršie: *Brassica arvensis*, *Brassica oleifera*, *Napus oleifera*) je taxón (najčastejšie uvádzaný ako poddruh, varieta či Skupina) patriaci do druhu kapusta repková (=repka, kapusta repka; lat. *Brassica napus*) z čeľade kapustovité (*Brassicaceae*).

## Význam
Pestuje sa pre svoje olejnaté semená, využívané najmä na výrobu olejov (repkový olej), používaných v potravinárstve aj technike, alebo využívané ako krmivo. Je to aj významná nektárodajná rastlina.

## Formy
Repka sa pestuje v dvoch formách - ako ozimná (**repka olejka ozimná**, lat. *Brassica napus* subsp. *napus* f. *napus*) a jarná (**repka olejka jarná**, lat. *Brassica napus* subsp. *napus* f. *annua*) , pričom v našich podmienkach sa  pestuje najmä ozimná forma.

## Pôvod
Ide o druhotný taxón, ktorý vznikol krížením kapusty obyčajnej (*Brassica oleracea*) a kapusty poľnej olejnatej (*Brassica rapa* subsp. *oleifera*).

## Opis
Stonka je vyplnená stržňom, má valcovitý tvar a je zakončená strapcovitým súkvetím žltých kvietkov. Hlavný koreň je kolovitý. Horné listy sú lysé, nedelené, celistvookrajové alebo slabo zúbkované. Plod je pretiahnutá šešula.

## Galéria

(MHNT) Brassica napus - Inflorescence.jpg|Kvitnúca repka olejká.
Rapsfeld bei Wilsdruff-Grumbach.JPG|Repkové pole.
Rzepaku w czerwcu (Brassica napus) 01.jpg|Odkvitnutá repka so strukmi.
Canola.jpg|Semená repky olejky.


## Zdroje

## Iné projekty

Kategória:Kapustovité
Kategória:Olejniny
Kategória:Liečivé rastliny
Kategória:Flóra na Slovensku
Arachnofóbia

**Arachnofóbia** je iracionálny strach z pavúkov. Patrí medzi poruchy emotivity a je jednou z mnohých typov fóbií. Základným prejavom sú chronické obavy z pavúka vyvolané bez zjavného podnetu. Podľa mnohých výskumníkov, ktorí sa zaoberajú príčinou neprimeraného strachu z týchto živočíchov sú pravdepodobné príčiny vzniku arachnofóbie nasledovné:
* pacient mohol mať nepríjemný zážitok v období detstva, čo mohlo spôsobiť fixnú ideu o nebezpečnosti pavúkov,
* pacient mohol byť v detstve, alebo aj v blízkej minulosti pavúkom uhryznutý,
* bol svedkom podobného konfliktu,
* vplyv opakovaných a prehnaných varovaní rodičmi v detstve o jedovatosti a agresívnosti pavúkov, či iných podobných tvorov.

Kategória:Fóbie
Vévah

**Vévah** () je jeden z obývaných ostrovov na atole Mímu na Maldivách. Počet obyvateľov je 270 (jún 2006), dĺžka ostrova 1 525 m, šírka 300 m. Vzdialenosť od hlavného mesta Male je 136,28 km.

## Externé odkazy
*Informácie ministerstva pre rozvoj o Vévah  - anglicky

Kategória:Ostrovy atolu Mímu
Herbert

**Herbert** (v staršej verzii tiež **Heribert**) je mužské krstné meno nemeckého pôvodu. 
V českom kalendári má meniny 16. marca.

Kategória:Krstné mená
Kategória:Mužské mená
Efendi

**Efendi** (tiež *effendi*) je turecký výraz, znamenajúci pán alebo majster; oslovenie je odvodené z gréčtiny.

Ide o titul osôb s vyšším vzdelaním (princov, kňazov, šejkov a pod.). Ďalej úradníkov, ak nie sú titulovaní ináč a výnimočne aj niektorých vojakov.

Nižší titul je *[[Aga (titul)|aga]]*. *Imám efendi* znamená *môj pane!*

## Pozri aj
* vezír
* beg
* paša

Kategória:Turecko
Kategória:Osmanská ríša
Kategória:Tituly
Strata

**Strata** je vo všeobecnosti záporný, spravidla hmotný, neúžitok z niečoho (opak zisku); v ekonómii je to všeobecne záporný rozdiel medzi kladnými a zápornými veličinami.

## Iné projekty
Papierové peniaze

**Papierové peniaze** sú:
* v širšom (častejšom) zmysle všetky peniaze z papiera (a prípadne aj z podobného materiálu, napr. v minulosti aj z kože, v súčasnosti aj z tenkej umelej hmoty)
* v užšom zmysle len takéto peniaze z papiera (alebo podobného materiálu), ak nie sú vymeniteľné za drahý kov.  

Medzi papierové peniaze v širšom zmysle patria najmä bankovky (papierové peniaze vydávané bankou, dnes spravidla centrálnou bankou) a štátovky (papierové peniaze vydávané štátom, teda vládou). Najmä v minulosti existovali (ale niekedy aj v súčasnosti existujú) papierové peniaze vydávané mestami (obcami) alebo podnikmi. Na Slovensku v súčasnosti existujú len bankovky. 

Prvé peniaze z papiera sa používali v Číne okolo roku 800 po Kr. (alebo podľa inej definície pojmu peniaze až okolo roku 1000 po Kr.). Už oveľa skôr sa však na rôznych miestach ojedinele používali "papierové" peniaze z kože (kožené peniaze).

Kategória:Peniaze
Kukluxklan

thumb
**Kukluxklan** alebo **Ku-klux-klan** (skratka **KKK**) je rasistická organizácia v južných štátoch USA.

Členovia Ku-Klux-Klanu zvyknú sami seba označovať ako *"Rytieri s keltskou krvou"* alebo aj ako *"Bieli rytieri"*, svojho vodcu titulujú "Veľký čarodejník". Charakteristickými symbolmi sú biely plášť s bielou kapucňou a zapálený kríž. Zapálený kríž má symbolizovať svetlo Ježišovo. Pri zapálení kríža sa odriekavajú verše z Biblie: *"Svetlo symbolizuje [[Ježiš Kristus|Ježiša Krista]]. Svetlo vyženie tmu - čerň."* 

## História
thumb|Zapálený kríž, Mississippi
[thumb|Promenáda Ku-Klux-Klanu v roku [1928 vo Washingtone D.C.]]
V 20. rokoch 20. storočia mal Ku-Klux-Klan asi 4&nbsp;milióny členov (zhruba 4% celkovej populácie USA) a kontroloval všetky spolkové štáty v USA. V 60. rokoch, v časoch Martina Luthera Kinga, členovia klanu vraždili bojovníkov za občianske práva (predovšetkým o volebné právo Afroameričanov a desegregáciu). V súčasnosti sa ku klanu hlási asi 8&nbsp;000&nbsp;osôb, pričom sa združujú odhadom asi v 150 menších klanoch sporiacich sa o dedičstvo pôvodného klanu.

Klan bol založený v roku 1865 vojnovými veteránmi Armády Konfederácie, ktorí neboli spokojní s výsledkami občianskej vojny, v ktorej južné otrokárske štáty zoskupené do Konfederácie prehrali a zrušené bolo i otroctvo. Organizáciu zakázal a rozložil tzv. *Civil Right Act* (Zákon na ochranu občianskych práv) z roku 1871, známy aj ako Ku-Klux-Klan Act, ktorý podpísal prezident Grant.

V roku 1915 však bola založená organizácia, používajúca meno Rytieri Ku-Klux-Klanu. Tento druhý KKK bol založený formálne ako občianska organizácia s národnou a štátnou štruktúrou, ktorej príjmy tvorili príspevky tisícok členov. Hlavnými proklamáciami organizácie boli rasizmus, antikatolicizmus, antikomunizmus, nativizmus a antisemitizmus. Jej popularita klesla počas veľkej hospodárskej krízy a členská základňa sa radikálne znížila počas druhej svetovej vojny z dôvodu škandálov jej prominentných členov, ktorí podporovali nacistov.

Meno Ku-Klux-Klan používalo odvtedy mnoho navzájom nezávislých skupín, ktoré nesúhlasili so Civil Right Act a Lincolnovou desegregáciou v 60. rokoch.

## Pozri aj
* Fundamentalizmus
* Extrémizmus
* Rasizmus

## Iné projekty

## Externé odkazy
* Mississippi Burning 

Kategória:Tajné spoločnosti
Kategória:Rasizmus
Kategória:Antisemitizmus
Teória pružnosti

**Teória pružnosti** skúma pretvorenosť (deformácie) a napätosť poddajných ideálne pružných telies pod vplyvom pôsobenia síl, spojitých teplotných zmien, alebo iných účinkov. Patrí do mechaniky kontinua tuhej fázy.

## Ideálne pružné teleso
Predmetom skúmania teórie je **ideálne pružné teleso**, ktoré:
# je spojité kontinuum v každom štádiu namáhania a pretvorenia,
# po úplnom odstránení príčin sa vráti do východiskového nedeformovaného a nanapätého stavu.

## Náuka o pevnosti
Náuka o pevnosti je s teóriou pružnosti úzko spojená, umožňuje vymedziť prípustné hranice namáhania a pretvorenia rôznych telies z rôznych materiálov. Náuka o pevnosti sa premieta do praktických inžinierskych disciplín spojených s konštrukciou napríklad v strojárstve a stavebníctve.

## Pozri aj
* Hookov zákon 
* Poissonova konštanta (mechanika) 
* Youngov modul 

## Zdroje
Kaiser J., Složka V., Dický J., Jurasov V.: Pružnosť a plasticita I. Alfa, Bratislava 1990.

Kategória:Fyzika tuhého telesa
Kategória:Strojárska konštrukcia